BGC บวก 3% โบรกฯแนะเป้า 14.40 บ. ลุ้นผลงานไตรมาส 4 ฟื้นตัวเด่น
BGC บวก 3% โบรกฯแนะเป้า 14.40 บ. ลุ้นผลงานไตรมาส 4 ฟื้นตัวเด่น ล่าสุดอยู่ที่ 13.70 บาท บวก 0.40 บาท หรือ 3.01% มูลค่าซื้อขาย 21.40 ล้านบาท
BGC บวก 3% โบรกฯแนะเป้า 14.40 บ. ลุ้นผลงานไตรมาส 4 ฟื้นตัวเด่น ล่าสุดอยู่ที่ 13.70 บาท บวก 0.40 บาท หรือ 3.01% มูลค่าซื้อขาย 21.40 ล้านบาท
2 ธ.ค. 2562

ผู้สื่อข่าวรายงานว่า ราคาหุ้น บริษัท บีจี คอนเทนเนอร์ กล๊าส จำกัด (มหาชน) หรือ BGC ล่าสุด ณ เวลา 11.04 น. อยู่ที่ 13.70 บาท บวก 0.40 บาท หรือ 3.01% สูงสุดที่ 13.80 บาท ต่ำสุดที่ 13.40 บาท ด้วยมูลค่าซื้อขาย 21.40 ล้านบาท
ทั้งนี้ บล.กสิกรไทย ระบุในบทวิเคราะห์ ประเมินราคาเป้าหมายหุ้น BGC ที่ 14.40 บาท โดยเชื่อว่ากำไรไตรมาส 3/62 ได้แตะจุดต่ำไปแล้ว และคาดว่ากำไรไตรมาส 4/62 จะปรับดีขึ้นอย่างมีนัยสำคัญเมื่อเทียบจากปีก่อน และเมื่อเทียบจากไตรมาสก่อน จากประสิทธิภาพการผลิตที่ดีขึ้นต่อเนื่องของโรงงานราชบุรี
รวมทั้งโครงการประหยัดค่าใช้จ่ายจากการใช้ระบบอัตโนมัติและแผนการทำสัญญาการผลิตและเทรดดิ้งใหม่ในปี 2563 จะสร้าง upside ต่อการเติบโตของกำไรในช่วง 2-3 ปีข้างหน้าได้ และมูลค่าหุ้นปัจจุบันที่น่าสนใจ ด้วยระดับการซื้อขายในเชิง PER ปี 2563/64 ที่ 13.3/11.6 เท่า ด้วยคาดการณ์อัตราผลตอบแทนเงินปันผล (DY) ที่ 4.5-5.2% ด้วยการจ่ายเงินปันผลรายไตรมาส